**REKOMENDACIJOS TĖVAMS**

* Nuotolinis mokymas(is) – nėra mokytojas, kuris nuolatos prisijungęs prie sistemos. Nuotolinis mokymas(is) susideda ir iš savarankiškų užduočių bei savarankiško darbo.
* Drauge su vaikais paruoškite mokytis tinkamą aplinką: stalas, kėdė, kompiuteris. Aplinka turėtų kuo mažiau blaškyti.
* Jei tik yra galimybė, duokite vaikui naudotis kompiuteriu( ar kitu išmaniuoju įrenginiu, su kuo didesniu ekranu). Pasirūpinkite, kad vaikai turėtų visas reikalingas darbui priemones.
* Dienotvarkė - labai svarbus elementas kiekvieno mūsų gyvenime. Aiškiai susidėliokite dienos planą – šiuo metu tai bus didžiausia jūsų atsakomybė. Pirmoje dienos pusėje dirbame ir mokomės, vėliau ilsimės ir pramogaujame.
* Nuolat stebėkite savo vaikų savijautą, jei vaikui sunku pasiūlykite savo pagalbą. Būtinai kreipkitės pagalbos į mokytojus, socialinį pedagogą. Būkime supratingi vieni kitiems, juk ir mokytojams tai nauja mokymosi sistema.
* Kas 30-50 minučių (priklausomai nuo vaiko amžiaus) atitraukite vaiką nuo ekrano ir darykite pertraukėles. Atminkite, kad fizinis atsitraukimas yra būtinas gerai protinei veiklai. Galite paprašyti vaiko kažką jums padėti, įtraukite į bendrus šeimos ruošos darbus.
* Virtualios pamokos kultūra- labai svarbu prieš prasidedant nuotoliniam mokymo(si) procesui vaikams paaiškinti, kad bendravimas tokioje erdvėje turėtų būti mandagus, neįžeidžiantis (toks kaip ir realioje aplinkoje), o mokytojo pamoka – tai autorinis kūrinys, kuris negali būti įrašomas ir platinamas be mokytojo sutikimo.
* Su klasių vadovais ir dalykų mokytojais visais rūpimais klausimais galėsite susisiekti Jums įprastu būdu.
* Kartą per savaitę mokyklos atstovai pasiteiraus jūsų nuomonės apie nuotolinio darbo sėkmes ir problemas.

Alksniupių pagrindinės mokyklos informacija

**Vaikų dienotvarkės rekomendacijos**

1. Laikykis dienotvarkės. Tavo diena turi būti padalinta į Dirbu-Ilsiuosi-Pramogauju. Na, dar valgau ir miegu. Neprarask dienos ritmo – tai itin svarbu.
2. Pamokos prasidės **9.00 val.** Suskubk prisijungti prie Mano dienyno sistemos. Nuo **8.30 val.** iki **9.00 val.** nespėjus prisijungti, būsi pažymėtas, kaip nedalyvaujantis. Tą pačią procedūrą pakartok nuo **12.45 iki 13.00 val.**
3. Pamokos truks po 1 valandą ir bus grupuojamos blokais.
4. Kiekvieną atliktą užduotį mokytojai įvertins pažymiu ir įrašys į dienyną.
5. Įsitikink, kad turi visas reikalingas priemones, o jei kažko pritrūkai, pasisakyk tėvams.
6. Jei pajutai, kad nelabai sekasi, jauti nerimą ar kažko nesupranti, drąsiai klausk mokytojo arba kreipkis į auklėtoją ar socialinę pedagogę.
7. Būk sau kantrus – tu nesi technologijų specialistas. Nesikrimsk jei klysti. Pasijuok ir pasimokyk iš savo klaidų.
8. Nepamiršk judėjimo, išbandyk online fizinio ugdymo pamokas, kurias siūlo specialistai.
9. Sukurk dienos darbų sąrašą – ką turi padaryti per dieną, taip galėsi eiti per sąrašą ir pažymėti, ką jau padaręs: ir ugdomas savarankiškumas, ir organizuotumas, ir Jūs gaunate atliktas užduotis.
10. Užduotis atlik sąžiningai ir laiku.

Alksniupių pagrindinės mokyklos informacija